উত্তরপ্রদেশে বাজেটে বরাদ্দ ৮.০৮ লক্ষ কোটি টাকা, ‘তাৎপর্যপূর্ণ বাজেট’ ঘোষণা যোগীর

লখনউ:  পেশ হল উত্তরপ্রদেশের ( Uttar Pradesh Budget 2025-26) চলতি অর্থবর্ষের বাজেট  ২০২৫-২৬ সালের বাজেটে ৮.০৮ লক্ষ কোটি টাকা ঘোষণা করল যোগী সরকার (Yogi Government)। যা আগের বছরের ব্যয়ের থেকে ৯.৮ শতাংশ বৃদ্ধি পেয়েছে। এই বাজেটকে ঐতিহাসিক বলে বিশ্লেষণ বিশেষজ্ঞদের। এখনও পর্যন্ত পেশ হওয়া উত্তরপ্রদেশে এটিই বরাদ্দ সবচেয়ে বেশি অর্থের বাজেট।

রাজ্যের অর্থমন্ত্রী সুরেশ খান্না (State Finance Minister Suresh Khanna) বৃহস্পতিবার বাজেট ঘোষণা করেছেন। বাজেটের ২২ শতাংশ নির্মাণ উন্নয়ন খাতে, শিক্ষা খাতে ১৩ শতাংশ, কৃষি খাতে ১১ শতাংশ, স্বাস্থ্য খাতে ৬ শতাংশ, সামাজিক নিরাপত্তা খাতে ৪ শতাংশ বরাদ্দ করা হয়েছে।

আরও পড়ুন: দিল্লি ভোটে পরাজয় থেকে শিক্ষা নিয়ে পঞ্জাবে আপের শুরু ‘অপারেশন ক্লিন আপ’ অভিযান

প্রধান উদ্যোগগুলির মধ্যে একটি এআই সিটির উন্নয়ন, একটি সাইবার নিরাপত্তা গবেষণা পার্ক, স্মার্ট ক্লাসরুম এবং ৫৮টি পুরসভাকে স্মার্ট সিটিতে রূপান্তর করা অন্তর্ভুক্ত।

সুরেশ খান্না জানিয়েছেন, আমরা বাজেটে গবেষণা, উন্নয়ন এবং তথ্য প্রযুক্তির উপর জোর দিয়েছি।

সাংবাদিক বৈঠকে উত্তর প্রদেশের মুখ্যমন্ত্রী যোগী আদিত্যনাথ বলেন, বাজেটটি অত্যন্ত তাৎপর্য বহন করে, কারণ এটি ভারতীয় সংবিধানের বাস্তবায়ন এবং ১৯৫০ সালের জানুয়ারিতে উত্তর প্রদেশের প্রতিষ্ঠার অমৃত মহোৎসবকে চিহ্নিত করে।

বাজেটে যা বরাদ্দ হল-

উত্তরপ্রদেশে ‘কৃত্রিম বুদ্ধিমত্তা শহর’ স্থাপন করা হবে।

৫৮টি পুরসভাকে স্মার্ট সিটিতে রূপান্তর

প্রকল্পের সাহায্যে সমস্ত দরিদ্রদের শিক্ষিত করার লক্ষ্যমাত্রা ধার্য করা হয়েছে। মুখ্যমন্ত্রী যোগী আদিত্যনাথ জানিয়েছেন, সমাজের পিছিয়ে পড়া শ্রেণি সহ যুবক, মহিলা, কৃষকদের উন্নতিতে অগ্রাধিকার প্রধানমন্ত্রীর স্বপ্ন।

প্রতিটি জেলার সদর দফতরে কর্মী শিবির স্থাপন হবে। সেখানে থাকবে ক্যান্টিন, পরিষ্কার পানীয় জল, শৌচাগার ও স্নানাগার।

অর্থমন্ত্রী জানিয়েছেন, ২০২৪ সালের ২ অক্টোবর থেকে উত্তরপ্রদেশে শুরু হয়েছে ‘শূন্য দারিদ্র অভিযান’। প্রতিটি গ্রাম পঞ্চায়ের অধীনে সবচেয়ে গরিব পরিবারকে চিহ্নিত করা হবে এই প্রকল্পের অধীনে। যোগী সরকারের লক্ষ্য সেই পরিবারগুলির উপার্জন বছরে ১ লক্ষ ২৫ হাজারে নিয়ে আসে। যাতে এই পরিবারগুলি বেসিক চাহিদাগুলি পূরণ করতে পারে।

অর্থমন্ত্রী আশ্বস্ত করেছেন যে,  রাজ্যের রাজস্ব ঘাটতি নির্ধারিত সীমার মধ্যে রয়েছে এবং ঋণ কমিয়ে উন্নয়ন ব্যয় বাড়ানোর প্রচেষ্টা সফল হয়েছে।

ভারতীয় রিজার্ভ ব্যাঙ্কের (আরবিআই) একটি প্রতিবেদনের উদ্ধৃতি দিয়ে উল্লেখ করে অর্থমন্ত্রী বলেছেন, উত্তর প্রদেশের কর প্রাপ্তির অংশ ভারতের মধ্যে সবচেয়ে বেশি।

দেখুন অন্য খবর: