সরকারি টাকা নয়ছয় করে ‘দীপোৎসব’, যোগীকে কটাক্ষ অখিলেশের

ওয়েবডেস্ক- দীপাবলিতে (Diwali) ভারতে প্রদীপের উজ্জ্বল আলোয় সেজে ওঠে অযোধ্যা (Ayodhya), সরযূ নদীর তীর। একসঙ্গে একসঙ্গে জ্বলে উঠবে ২৬ লক্ষ প্রদীপ। গত বছর ২৫ লক্ষ প্রদীপ জ্বালানো হয়েছিল, এবার ২৬ লক্ষ ১১ হাজার ১০১টি মাটির প্রদীপ জ্বালানোর লক্ষ্যমাত্রা নেওয়া হয়েছে।

এবার সরকারি কোষাগারের টাকা খরচ করে এই ‘দীপোৎসবে’ (Ayodhya  Deepostav 2025) এলাহি আয়োজনে যোগী সরকারের (Yogi Government) কড়া সমালোচনা করলেন অখিলেশ যাদব (Akhilesh Yadav)। কিন্তু সরকারের সমালোচনা করতে গিয়ে বিতর্কের মুখে পড়েন। শনিবার অখিলেশ যাদব বলেন, ভগবান রামের নাম নিয়ে একটি পরামর্শ দিতে  চাই। গোটা দুনিয়ার সমস্ত শহর বড়দিনে আলোকসজ্জায় সজ্জিত হয়। তা বহু মাস থাকেও। ওদের থেকে আমাদের শিক্ষা নেওয়া উচিত’। কেন আমরা প্রদীপ, মোমবাতির জন্য এত টাকা খরচ করা হবে? এই ভাবে খরচ নিয়ে কেন আমরা একবার ভাবব না?  তিনি বলেন আমরা কী সরকারের আর কী প্রত্যাশা করতে পারি? এবার এই সরকারকে সরানোর প্রয়োজন। আরও সুন্দর আলোর ব্যবস্থা করা যায়।

অখিলেশের এই মন্তব্যকে তুরুপের তাস বানিয়ে মাঠে নেমে পড়েছে বিজেপি ও কয়েকটি হিন্দু সংগঠন। বিজেপির জাতীয় মুখপাত্র শেহজাদ পুনাওয়ালা বলেন, “এই মন্তব্য সনাতন ধর্ম বিরোধী। এই রাজনৈতিক দল দীর্ঘ বছর ধরে অযোধ্যাকে অন্ধকারে রেখেও শান্তি পাইনি। এখন আবার দীপোৎসবের বিরোধিতায় নেমে পড়েছে।

বিশ্ব হিন্দু পরিষদের মুখপাত্র বিনোদ বনশল বলেন, “উত্তরপ্রদেশের প্রাক্তন মুখ্যমন্ত্রীর কথা শুনুন। প্রদীপের সারি তার হৃদয়কে এতটাই পুড়িয়ে দিয়েছে যে তিনি ১০০ কোটি হিন্দুকে বলছেন, ‘প্রদীপ এবং মোমবাতির পিছনে টাকা নষ্ট করো না, বড়দিন থেকে শিক্ষা নাও।'”

আরও পড়ুন-  সতীর অভিশাপ! অদ্ভুত কারণে এই গ্রামে আজও পালিত হয় না দীপাবলি

বনশল আরও বলেছেন, উনি একজন জিহাদি এবং ধর্মান্তরিত চক্রের তথাকথিত মশীহ, যিনি নিজেকে যাদব বলে দাবি করেন। হিন্দুদের চেয়ে খ্রিস্টানদের বেশি ভালোবাসেন বলে মনে হয়। তাই দেশের উৎসবে চেয়ে বিদেশিদের উৎসব ওঁনার কাছে এত প্রিয়। “যখন খ্রিস্টধর্মের অস্তিত্বই ছিল না, তখন থেকেই দীপাবলি আচার-অনুষ্ঠান এবং ঐতিহ্যের সাথে উদযাপন করা হচ্ছিল। এখন, হিন্দু সমাজকে খ্রিস্টানদের কাছ থেকে শিক্ষা নিতে বলা হচ্ছে! ভগবান রাম এবং ভগবান কৃষ্ণের পবিত্র ভূমিতে, এমন নেতাদের আশ্রয়ে অবৈধ ধর্মান্তর বৃদ্ধি পেয়েছে যারা তাদের মন্ত্রিসভা অপরাধী এবং চরমপন্থীদের দিয়ে পূর্ণ করেছে। বনশল বলেন, বিদেশিদের উৎসব প্রিয় আর কুমোর পাড়ার মাটির প্রদীপগুলি তাকে বিরক্ত করছে।

মধ্যপ্রদেশের মন্ত্রিপরিষদ মন্ত্রী বিশ্বাস সারংও দীপাবলি সম্পর্কে অখিলেশ যাদবের মন্তব্যের তীব্র সমালোচনা করে বলেন, “অখিলেশ নামের একজন ব্যক্তি কীভাবে এমন কথা বলতে পারেন? আমার মনে হয় তাকে অ্যান্টনি বা আকবর বলা উচিত। আমি অবাক হয়েছি যে কেউ দীপাবলি পুজো এবং প্রদীপ জ্বালানোর কেউ এভাবে বিরোধিতা করতে পারে।

দেখুন আরও খবর-